Elīza Tīruma

Elīza Tīruma, bijusi pazīstama arī kā Elīza Cauce, (dzimusi  Siguldā) ir bijusī latviešu kamaniņu braucēja, olimpisko spēļu, Pasaules čempionāta un Eiropas čempionāta medaļniece. Individuāli augstākais sasniegums — sudraba medaļa 2016. gada Eiropas čempionātā Altenbergā. E. Tīruma,  komandu stafetē izcīnot bronzas medaļu, kļuva par pirmo sievieti pēc Latvijas neatkarības atjaunošanas, kas ziemas olimpiskajās spēlēs izcīnījusi medaļu. Otru olimpisko bronzas medaļu stafetē izcīnīja  Pekinā, kas bija pēdējās sacensības sportistes karjerā.

 Biogrāfija 
Elīza Tīruma ir dzimusi  Siguldā. Viņai ir trīs māsas. Maija Tīruma ir bjusī kamaniņu braucēja, kam bijusi liela loma E. Tīrumas karjerā. Vecākā māsa Solvita ir kalnu slēpošanas trenere, arī otra vecākā māsa Marta agrāk bijusi kamaniņu braucēja. Elīza Tīruma dzīvo Raganā.

Bērnībā (no 1. līdz 9. klasei) dejojusi deju grupā "Dzirnas", tāpat trenējusies vieglatlētikā (augstlēkšanā un tāllēkšanā). Izglītību ieguvusi Krimuldas vidusskolā, kā arī Murjāņu sporta ģimnāzijā.

 Karjera 
Kamaniņu sportā trenējas kopš 2006. gada, kad arī iekļuva izlasē. 2008.—2009. gada sezonā izcīnīja 20. vietu Pasaules kausa kopvērtējumā juniorēm, nākamajā sezonā ieņēma 13. vietu. 2010. gadā Pasaules čempionātā junioriem izcīnīja 14 vietu individuālajās sacensībās, savukārt komandu stafetē Latvijas komandas stafetē ierindojās 4. vietā.

Kopš 2009.—2010. gada sezonas startē Pasaules kausa posmos pieaugušajiem. Debijas sezonā kopvērtējumā ierindojās 39. vietā, nākamajā sezonā — 23. vietā. 2011.—2012. gada sezonas kopvērtējumā ieņēma 14. vietu, 2012. gada Eiropas čempionāta stafetē ierindojās 6. vietā, savukārt individuālajās sacensībās — 14. vietā. 2012. gadā arī pirmoreiz startēja Pasaules čempionātā, kur individuālajās sacensībās tika ieņemta 24. vieta. Tā paša gada Pasaules U-23 čempionātā vieninieku sacensībās izcīnīja 12. vietu.

2012.—2013. gada sezonā izcīnīja 3. vietu Pasaules čempionātā komandu stafetē (individuālajās sacensībās — 10. vieta; 4. vieta U-23 ieskaitē), Eiropas čempionātā — 7. vietu individuāli un 4. vietu stafetē, Pasaules kausa kopvērtējumā — 11. vietu. 2013.—2014. gada sezonā izcīnīja sudraba medaļu Eiropas čempionāta stafetē (individuāli — 7. vieta), Pasaules kausa kopvērtējumā — 15. vietu.

 individuālajās sacensībās izcīnīja 12. vietu, savukārt komandu stafetē izcīnīja bronzas medaļu. Viņa ir pirmā sieviete pēc Latvijas neatkarības atjaunošanas, kas ziemas olimpiskajās spēlēs izcīnījusi medaļu.

 individuālajās sacensībās izcīnīja 16. vietu, neiekļūstot Latvijas komandā stafetes sacensībās.

Līdz 2020. gadam E. Tīrumas augstākais sasniegums individuālajos Pasaules kausa posmos bija izcīnītā 2. vieta 2015.—2016. gada sezonas Altenbergas posmā, kas bija arī Eiropas čempionāts. 2020. gada februārī izcīnīja savu pirmo Pasaules kausa līmeņa uzvaru, pārspējot visas konkurentes sacensībās Vinterbergā, kuras vairāku valstu delegācijas izlaida dēļ trases bīstamības.Cauce uzvar kamaniņbraucēju protestu paplicinātajā Pasaules kausa posmā, Aparjodam sudrabs LSM Šīs sezonas noslēgumā E. Tīruma ieguva karjerā augstāko 6. vietu Pasaules kausa kopvērtējumā.

Pirms 2021.—2022. gada sezonas E. Tīruma paziņoja, ka šī būs viņas pēdējā sezona kamaniņu sportā. Karjeru noslēdza pēc 2022. gada olimpisko spēļu stafetes braucienā iegūtās bronzas medaļas, savukārt individuālajās sacensībās viņa ieņēma 8. vietu, kas bija augstākā starp Latvijas kamaniņu braucējām un labākā no trim olimpiskajiem startiem sportistes karjerā.

 Personīgā dzīve 
2015. gadā apprecējusies ar Robertu Cauci,Laulības ostā iestūrējusi olimpiskā medaļniece kamaniņu sportā Elīza Tīruma Diena.lv 2020. gadā izšķīrusies. Pēc tam E. Tīruma ir precējusies vēlreiz ar Vācijas kamaniņu braucēju Toniju Egertu.

 Karjeras rezultāti 
Sacensības20102011201220132014Olimpiskās spēlesIndividuāli———12Stafete———— 3Pasaules čempionātsIndividuāli—2410—Stafete— 3—Eiropas čempionātsIndividuāli1477Stafete64 2Pasaules kauss3923141115

 Atsauces 

 Ārējās saites 

 FIL-Luge profils 
 LOV profils

Kategorija:1990. gadā dzimušie
Kategorija:Siguldā dzimušie
Kategorija:Latvijas kamaniņu braucēji
Kategorija:Latvijas sportisti 2022. gada ziemas olimpiskajās spēlēs
Kategorija:Kamaniņu braucēji 2014. gada ziemas olimpiskajās spēlēs
Kategorija:Kamaniņu braucēji 2018. gada ziemas olimpiskajās spēlēs
Kategorija:Kamaniņu braucēji 2022. gada ziemas olimpiskajās spēlēs
Kategorija:2022. gada ziemas olimpisko spēļu medaļnieki
Kategorija:Latvijas olimpiskie bronzas medaļnieki
Kategorija:Olimpiskie bronzas medaļnieki kamaniņu braukšanā
Kategorija:Triju Zvaigžņu ordeņa kavalieri
Kategorija:2014. gada ziemas olimpisko spēļu medaļnieki